Ferrà Martínez presenta la seua novel·la 'En el nombre del rey'
10 de maig 2023

![](/media/ngqj1wjp/enelnombredelreylibro_c.jpg?width=566.6666666666666&height=850)

Com a part de la programació cultural de primavera de la delegació de Cultura de l'Ajuntament de Sagunt, es presentarà la novel·la _En el nombre del rey_, de Ferrà Martínez. Serà el divendres 12 de maig, a les 19 hores en el Centre Cultural Mario Monreal de Sagunt. Es tracta d'una novel·la que es desenvolupa en el convuls segle XVI.

El personatge de Damià Llatzer narra el que van viure ell i els seus companys des de la seua fugida de la ciutat de València després del desastre de la Germania, fins a la seua tornada a la península anys més tard. Parla del seu pas per una Sevilla en procés de canvi per la seua conversió en port d'eixida del comerç marítim, del periple fins a arribar a l'altre costat de l'oceà i de les seues experiències i vivències en eixes terres. Hi contribuirà a l'evangelització i conquesta dels territoris, en nom del rei d'Espanya, per a més glòria i riquesa de la corona.

*   [](http://www.facebook.com/sharer.php?u=https://aytosagunto.es/va/actualitat/ferrà-martínez-presenta-la-seua-novel-la-en-el-nombre-del-rey/ "Facebook")
*   [](http://twitter.com/share?url=https://aytosagunto.es/va/actualitat/ferrà-martínez-presenta-la-seua-novel-la-en-el-nombre-del-rey/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/ferrà-martínez-presenta-la-seua-novel-la-en-el-nombre-del-rey/ "Linked In")
*   [](mailto:?body=https://aytosagunto.es/va/actualitat/ferrà-martínez-presenta-la-seua-novel-la-en-el-nombre-del-rey/)